Ramaphosa steek stokkie voor stryery op Twitter | Maroela Media
Pres. Cyril Ramaphosa het Saterdag Fikile Mbalula, minister van vervoer, Tito Mboweni, minister van finansies, en David Makhura, Gautengse premier, beveel om 'n oplossing vir die ongewilde e-tol‑stelsel op Gautengse snelweë aan die kabinet voor te lê.
Die president het in 'n verklaring gereageer op verskeie twiets wat Mboweni vandeesweek aan Makhura gerig het rakende sy opmerkings oor e-tol tydens sy provinsiale toespraak.
Maroela Media het vroeër berig Makhura het vandeesweek in sy provinsiale rede gesê die e-tol‑stelsel het geen toekoms in Suid-Afrika nie. Mboweni stem egter nie hiermee saam nie en het dit in reaksie daarop in verskeie twiets duidelik gemaak dat dié stelsel nêrens heen gaan nie.
Ramaphosa het in 'n verklaring gesê hy is bewus van dié twiets wat in 'n bekgeveg tussen die twee hooggeplaastes ontaard het. Hy het gesê dit is jammer dat die publiek hul meningsverskille moes sien.
"Die president is van mening sulke reaksies op sosiale media is onbetaamlik en dat hulle versuim het om die leierskap wat in hierdie geval nodig is, te verskaf," lui die verklaring.
Hy het die ministers en die premier tot die einde van Augustus kans gegee om met 'n oplossing vir e-tol vorendag te kom.
Mboweni het sedertdien van sy vurige twiets verwyder.
Skrap dit, dit werk nie sal ook nooit werk nie ,net soos die diskriminerende wette teen wit minderhede skrap dit onmiddelik.
Het onse Prez uiteindelik ontwaak en agtergekom dat daar iewers fout is??? Hopelik sal die plaasmoorde ook nou tot hom deurdring….. Word asb wakker en wys wat in jou steek, mnr die. Prez. Tot dusver het jy ons nog net teleurgestel.
Mooi man !so hy kan praat !
Hoop hy doen dit nou met almal wat hulle verbeel hulle het 'n sê!
MAAR toe gebruik hy self twitter! As hy dan die onenigheid of verskille van die ANC van die sosiale media wil weghou, waarom trap hy dan self in die slaggat, waarom gebruik hy nie ANC/Regering kanale of selfs SMS of WhatApp nie? Gaats, hy kon hulle ook maar gebel het. Staatsman … blyk ek liewer verder stil.
Maak die e-tol dat dit werk. As dit nie werk nie gaan die koste weer net by die brandstof prys gevoeg word, dan moet ons wat vêr op die platteland woon help betaal aan paaie wat ons nooit op ry nie. Ons eie paaie is al reeds in totale verval. Ons sal die tol betaal as ons die hoof sentra besoek.